Diari Oficial de la Generalitat Valenciana


Sumari del DOGV 6161, del 09-12-2009 (2009/13398)

ORDE de 24 de novembre de 2009, de la Conselleria de Benestar Social, per la qual es convoquen ajudes a entitats locals de la Comunitat Valenciana, per a realitzar campanyes de sensibilització ciutadana en matèries relatives a la igualtat d'oportunitats entre dones i hòmens.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6161

Data del DOGV
:   09-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13176


Data del document
:   24-11-2009

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * administració local
    * suport econòmic
    * ajuda pública

ORDE de 24 de novembre de 2009, de la Conselleria de Benestar Social, per la qual es convoquen ajudes a entitats locals de la Comunitat Valenciana, per a realitzar campanyes de sensibilització ciutadana en matèries relatives a la igualtat d'oportunitats entre dones i hòmens.
[2009/13840]
La promoció de la igualtat d'oportunitats entre dones i hòmens requerix l'adopció de mesures d'acció positiva, eficaces i executives, dirigides a eradicar les situacions de discriminació que per raó de sexe patixen les dones i evitar tots aquells obstacles que impedixen aconseguir una participació equilibrada de les dones i els hòmens en l'àmbit públic i privat.
Per a regular i fer efectiu el principi d'igualtat de dones i hòmens en la Comunitat Valenciana, les Corts van aprovar, en data 2 d'abril, la Llei 9/2003, de la Generalitat, per a la Igualtat entre Dones i Homes.
La Direcció General de la Dona i per la Igualtat de la Conselleria de Benestar Social, segons el Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social, és l'òrgan directiu a què corresponen, entre altres funcions, les d'elaborar, promoure i executar les mesures per a fer efectiu el dret d'igualtat de tracte i d'oportunitats entre dones i hòmens, en particular per mitjà de l'eliminació de la discriminació de la dona, amb independència de la seua circumstància o condició, en qualssevol dels àmbits de la vida i, singularment, en les esferes política, civil, laboral, econòmica, social i cultural en l'àmbit de la Comunitat Valenciana.
Així doncs, des de la Direcció General de la Dona i per la Igualtat han de posar-se en marxa totes aquelles accions que estiguen encaminades a establir mesures de conscienciació i sensibilització de la societat a fi d'aconseguir l'evolució de la progressiva eradicació de conductes socials discriminatòries. Les esmentades accions han de realitzar-se des del nivell administratiu més pròxim a la realitat en què viuen les dones, la qual cosa significa implicar a les entitats locals de la Comunitat Valenciana.
Per això, es creu convenient concedir ajudes a les esmentades entitats encaminades a la realització de campanyes de sensibilització ciutadana en matèries relatives a la igualtat d'oportunitats entre hòmens i dones.
En virtut d'això i de les facultats conferides pel Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social; l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, i l'article 28 de la Llei de la Generalitat 5/1983, de 30 de desembre, del Consell,
ORDENE
Article 1
És objecte d'esta ordre la convocatòria per a la concessió d'ajudes a les entitats locals de la Comunitat Valenciana que tinguen una població de dret igual o superior a 10.000 habitants i que tinguen integrada en la seua estructura organitzativa una regidoria o, si és el cas, una àrea responsable dels temes de la dona, encaminades a la realització de campanyes de conscienciació i sensibilització en l'exercici econòmic 2010, dirigides a la ciutadania, que tinguen com a finalitat contribuir a l'evolució de les conductes socials cap a estructures més igualitàries, no condicionades per estereotips sexistes, on existisca un repartiment més equilibrat de les responsabilitats familiars, professionals i socials d'hòmens i dones, i també remoure els obstacles que existixen per a aconseguir una participació equilibrada de les dones i els hòmens en l'àmbit públic i privat.
Article 2
Aprovar les bases per les quals es regix esta convocatòria, incloses com a annex I d'esta ordre, i el model de sol·licitud per a les esmentades ajudes que s'acompanya com a annex II.
Article 3
1. La concessió de les subvencions que regula esta ordre de convocatòria està condicionada a l'existència prèvia de crèdit adequat i suficient en el pressupost de la Generalitat per a l'exercici econòmic de 2010, per al finançament objecte de la convocatòria.
A este efecte, una vegada aprovats els pressupostos de la Generalitat per a l'exercici de 2010, la Conselleria de Benestar Social publicarà en el Diari Oficial de la Comunitat Valenciana, una resolució especificant la línia i l'import global que es destina al finançament de les ajudes.
2. Les ajudes concedides per mitjà d'esta ordre no necessiten la seua notificació a la Comissió Europea, per no reunir tots els requisits de l'apartat 1 de l'article 87 del tractat CE, atés que el destinatari directe de la subvenció és una entitat local que exercix poders públics i té caràcter d'administració pública.
DISPOSICIONS FINALS
Primera
S'autoritza la Sotssecretaria de la Conselleria de Benestar Social i la Direcció General de la Dona i per a la Igualtat, perquè, en l'àmbit de les seues competències, adopten les mesures necessàries per al desplegament i aplicació d'esta ordre.
Segona
Esta ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera
Contra esta ordre podrà interposar-se potestativament recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o, tractant-se d'administracions públiques, si és el cas, el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa; o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que se puga interposar qualsevol altre que s'estime pertinent.
València, 24 de novembre de 2009
La consellera de Benestar Social,
ANGÉLICA SUCH RONDA
ANNEX I
Bases
Primera. Objecte de la convocatòria
És objecte d'esta convocatòria la concessió d'ajudes a les entitats locals de la Comunitat Valenciana, perquè en l'exercici 2010 realitzen campanyes de sensibilització i conscienciació dirigides a la ciutadania, les quals tinguen com a finalitat contribuir a l'evolució de les conductes socials cap a estructures més igualitàries, no condicionades per estereotips sexistes, on existisca un repartiment més equilibrat de les responsabilitats familiars, professionals i socials de dones i hòmens, i també remoure els obstacles que existixen per a aconseguir una participació equilibrada de les dones i els hòmens en l'àmbit públic i privat.
Segona. Beneficiaris
Podran ser entitats beneficiàries, les entitats locals en l'àmbit de la Comunitat Valenciana que tinguen una població de dret igual o superior a 10.000 habitants i que tinguen integrada en la seua estructura organitzativa una regidoria, o si és el cas, una àrea responsable dels temes de dona.
Tercera. Programes subvencionats
1. Les activitats a subvencionar podran consistir en la realització de tallers, seminaris, jornades, conferències, publicacions i campanyes de sensibilització sobre les matèries següents:
a) Eliminació d'estereotips sexistes.
b) Coresponsabilitat i conciliació de la vida personal, familiar i laboral.
c) Exclusió social i feminització de la pobresa en les dones, tant en les ciutats com en les àrees rurals.
d) Prevenció de la violència de gènere per a afavorir el canvi cultural i la detecció de situacions de maltractament en l'àmbit familiar.
e) Entrenament en habilitats a xiquetes i xiquets, encaminats a la igualtat, la tolerància i el respecte entre dones i hòmens.
2. En el cas que es presenten diversos programes només se subvencionaran, com a màxim, els dos que tinguen major qualitat o impacte social.
Quarta. Comissió avaluadora
Per a la selecció de les entitats locals beneficiàries es constituirà una comissió avaluadora composta per:
- La directora general de la Dona i per la Igualtat, o persona en qui delegue, que actuarà com a presidenta de la comissió.
- El cap del Servici de Promoció i Participació de la Direcció General de la Dona i per la Igualtat, o persona en qui delegue, que actuarà com a secretari de la comissió.
- Un tècnic o tècnica de la Direcció General de la Dona i per la Igualtat.
- Els coordinadors de les seus de la Direcció General de la Dona i per la Igualtat de Castelló i Alacant.
- El cap de Servici de Família, Menor i Adopcions de la Direcció Territorial de Benestar Social de València, o persona en qui delegue.
Cinquena. Criteris objectius de concessió de la subvenció
Els criteris objectius que cal tindre en compte a l'hora de concedir la subvenció seran els següents:
1. L'impacte social de l'activitat.
- Menys de 25.000 habitants: 1 punt
- Entre 25.000 i 49.999 habitants: 2 punts
- Entre 50.000 i 100.000 habitants: 5 punts
- Més de 100.000 habitants: 10 punts
2. Qualitat del projecte per al que se sol·licita subvenció.
- Roïna: 0 punts
- Regular: 1 punt
- Bona: 2 punts
- Molt bona: 3 punts
3. Que el projecte implique la coordinació de diverses àrees dins de la pròpia organització de l'entitat local, i també de les associacions de dones que desenvolupen la seua activitat en l'àmbit d'esta.
- Cap: 0 punts
- Regular: 1 punt
- Bona: 2 punts
- Molt bona: 4 punts
4. Indicadors d'avaluació de l'abast social de l'activitat i de en resultats.
- Sense determinar: 0 punts
- Regulars: 1 punt
- Bons: 2 punt
- Molt bons: 3 punts
Sisena. Durada
Les entitats locals hauran de comprometre's a realitzar i justificar degudament l'execució de les activitats que constituïxen objecte d'esta convocatòria abans del 31 d'octubre de 2010.
Setena. Quantia de les ajudes
L'adjudicació a les entitats es realitzarà atenent la major puntuació obtinguda d'acord amb els criteris de valoració previstos en la base cinquena d'esta ordre. Si és el cas, tindrà lloc el prorrateig entre els beneficiaris de l'import global màxim destinat a les subvencions, d'acord amb la Llei 38/2003, de 17 de novembre, General de Subvencions.
Huitena. Cofinançament
1. La Conselleria de Benestar Social, a través de la Direcció General de la Dona i per la Igualtat, finançarà fins a un màxim del 50% del cost total del projecte, amb el límit de finançament previst en la base setena.
2. Serà necessària, a més, l'existència d'aportació econòmica de l'entitat local sol·licitant per al desenvolupament de les activitats objecte de finançament.
3. En el cas que l'entitat local cofinance conjuntament amb una altra entitat el 50% restant del projecte, garantirà l'aportació d'esta última per mitjà d'esta acció del compromís de cofinançament de l'entitat corresponent.
Novena. Presentació de sol·licituds
1. La sol·licitud d'ajuda es formularà segons el model que figura en l'annex II d'esta ordre.
2. Les entitats locals sol·licitants podran presentar un màxim de quatre programes, per mitjà de sol·licitud individual per cada un d'ells.
Deu. Documentació a aportar per les entitats locals sol·licitants
1. A la sol·licitud hauran d'acompanyar-se els documents següents:
a) Certificació del representant de l'entitat local que acredite que es complixen els requisits que establix la base segona d'esta ordre.
b) Projecte explicatiu del programa a realitzar per l'entitat local, en el qual es faça constar el seu objectiu, la població beneficiària, les activitats a desenvolupar, i també la metodologia que s'ha d'utilitzar.
c) Desglossament pressupostari d'ingressos i despeses per conceptes i per altres patrocinadors que financen en part el projecte. En el cas de presentar diversos programes el desglossament es realitzarà per a cada un d'ells.
d) En el supòsit de cofinançament amb una altra entitat, haurà d'aportar-se el compromís de finançament.
e) Indicadors d'avaluació sobre els objectius i resultats previstos en el programa.
f) Certificació de l'acord del Ple de l'entitat local o de la Junta de Govern Local o decret d'alcaldia, en la qual conste la sol·licitud d'ajuda que es pretén obtindre, i també el compromís de l'entitat local de sotmetre's a les actuacions de comprovació que puga efectuar la Conselleria de Benestar Social, a través de la Direcció General de la Dona i per la Igualtat, i a les de control financer que corresponen a la Intervenció General en relació amb l'ajuda concedida, i també a l'aportació municipal de la part corresponent que no resulte subvencionada.
g) Fitxa de manteniment de tercers, degudament emplenada, segons model de l'annex III d'esta ordre.
2. Si la sol·licitud no reunira els requisits i documents que s'assenyalen en esta base, es requerirà a l'entitat local perquè, en el termini de 10 dies esmene la falta o acompanye els documents preceptius, amb indicació que, si no ho fera, se'l tindrà per desistida de la seua petició, d'acord amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú.
Onze. Termini de presentació de les sol·licituds
El termini de presentació de les sol·licituds començarà a partir de l'endemà de la publicació d'esta ordre en el Diari Oficial de la Comunitat Valenciana i finalitzarà el dia del mes següent que tinga assignat el mateix nombre cardinal del dia de la publicació de l'ordre.
Dotze. Lloc de presentació de les sol·licituds
Les sol·licituds podran presentar-se en la seu de la Direcció General de la Dona i per la Igualtat (sítia en el carrer de Nàquera, número 9, 46346 València), o en les direccions territorials de Benestar Social de València (avinguda del baró de Càrcer número 36, 46752 València), Alacant (carrer Oscar Esplá, 33-35, 03567 Alacant) i Castelló (carrer de l'Ensenyament, número 10, 12160 Castelló de la Plana), o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.
Tretze. Resolució de l'expedient
1. Les ajudes es concediran seguint el procediment de concurrència competitiva, mitjançant una resolució de la directora general de la Dona i per la Igualtat, per delegació de la consellera de Benestar Social, d'acord amb el que establix la Resolució de 27 de febrer de 2009, sobre delegació de l'exercici de competències en determinats òrgans de la Conselleria, a proposta de la Comissió Avaluadora.
2. El termini de resolució de l'expedient serà de tres mesos comptats des de l'endemà de la publicació en el Diari Oficial de la Comunitat Valenciana de la resolució per la qual es determine l'import màxim destinat a finançar les despeses derivades de la convocatòria, una vegada aprovats i publicats els pressupostos de la Generalitat per a l'any 2010.
No obstant això, si es desestimen totalment o parcialment sol·licituds per falta de consignació pressupostària i després de la finalització del termini de resolució s'incrementen els crèdits destinats a finançar estes ajudes, estes sol·licituds exclusivament podran valorar-se, resoldre's i notificar-se en el termini d'un mes comptat a partir de la data de publicació en el Diari Oficial de la Comunitat Valenciana de la resolució de la consellera de Benestar Social que done publicitat a este increment.
3. L'import de l'ajuda en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats o d'algun organisme internacional, supere el cost de l'activitat a desenvolupar per l'entitat local beneficiària.
4. La resolució de concessió de les ajudes indicarà expressament el programa o programes subvencionats, la seua quantia i la resta de condicions a què estiga subjecta la subvenció.
5. Transcorregut el termini sense que haguera notificat resolució expressa, s'entendrà desestimada la sol·licitud de concessió d'ajuda en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener.
6. La resolució es notificarà a les entitats locals interessades segons el que es disposa en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
7. A més, en compliment de l'article 18 de la llei 38/2003, de 17 de novembre, General de Subvencions, es publicaran en el Diari Oficial de la Comunitat Valenciana les subvencions concedides, amb expressió de la convocatòria, el programa i el crèdit pressupostari a què s'imputen, l'entitat beneficiària, la quantitat concedida i la finalitat de la subvenció.
8. Les resolucions de concessió o denegació que es dicten esgoten la via administrativa i en contra podrà interposar-se recurs potestatiu de reposició en el termini d'un mes a comptar des de l'endemà de la seua notificació, segons el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, davant la directora general de la Dona i per la Igualtat, que resoldrà per delegació d'acord amb la Resolució de 27 de febrer de 2009, sobre delegació de l'exercici de competències en determinats òrgans de la Conselleria, o bé directament recurs contenciós administratiu en el termini de dos mesos a partir de l'endemà de la notificació de la resolució, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici que puga interposar-se qualsevol altre recurs que s'estime pertinent.
Catorze. Obligacions de les entitats locals beneficiàries
Les entitats locals beneficiàries de les ajudes regulades per les presents bases estaran obligades a:
1. Realitzar l'activitat que fonamenta la concessió de la subvenció abans del 31 d'octubre de 2010.
2. Acreditar davant la Direcció General de la Dona i per la Igualtat la realització de l'activitat, i també el compliment dels requisits i condicions que determinen la concessió de la subvenció.
3. Comunicar a la Direcció General de la Dona i per la Igualtat l'obtenció d'ajudes per a la mateixa finalitat, procedent de qualsevol administració o ens públic o privat, amb anterioritat a la justificació de l'aplicació donada als fons percebuts, d'acord amb el que establix la Llei 38/2003, de 17 de novembre, General de Subvencions.
4. Presentar una memòria justificativa de les activitats i programes realitzats, on es faça constar expressament els resultats obtinguts en la seua avaluació.
5. Acreditar el compliment de les obligacions previstes per al règim de subvencions i ajudes públiques, que li siguen aplicables a esta ordre, de conformitat amb el que disposa el text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i la resta de legislació concordant i d'aplicació.
6. Fer constar en les publicacions i material de difusió dels programes, que estos es troben inclosos en el marc d'actuació de les polítiques d'igualtat del Consell. Així mateix, hauran d'entregar, junt amb la memòria justificativa, almenys, un exemplar d'estos, i es farà constar la col·laboració de la Direcció General de la Dona i per la Igualtat de la Conselleria de Benestar Social.
Quinze. Justificació i pagament de la subvenció
1. Llevat que la legislació de la Generalitat permeta un règim de lliurament de transferències corrents distint, el pagament de les ajudes i subvencions previstes en esta ordre s'efectuarà en la forma que es determina en l'article 47 bis del text refós de la Llei de la Hisenda Pública de la Generalitat, aprovat per Decret Legislatiu de 26 de juny de 1991, conforme al règim següent:
a) Fins a un 40% de l'import d'esta es lliurarà immediatament, una vegada concedida la subvenció, després d'esta acció de la proposta i documentació inicial.
b) Fins a un 20% s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.
c) La resta s'abonarà per la Generalitat una vegada es justifique per l'entitat local beneficiària la finalització del programa complet i així se certifique per l'entitat local promotora.
2. Les justificacions del cost del 50% corresponent a l'aportació municipal més la part subvencionada per la Conselleria de Benestar Social hauran d'acreditar-se per mitjà del corresponent document acreditatiu de l'efectiva realització de la despesa, expedit per la intervenció municipal.
3. La documentació acreditativa del desplegament i execució dels corresponents programes haurà de presentar-se, com a màxim, abans del 31 d'octubre de 2010.
4. La memòria justificativa a presentar per cada entitat beneficiària inclourà, almenys:
- Nombre de persones beneficiàries del programa.
- Calendari de les actuacions realitzades.
- Àmbit d'actuació.
- Relació del personal professional que ha executat el programa, i també la seua titulació.
- Grau de compliment dels objectius proposats.
- Resultats de l'avaluació.
- Mostrari del material emprat, com ara publicacions, fullets, fotocòpies i material no fungible, entre altres.
5. L'import de l'ajuda, en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat a desenvolupar per l'entitat beneficiària.
Setze. Reintegrament de la subvenció
1. Es podrà dictar una resolució que deixe sense efecte o minora i, en tot cas, supose el reintegrament de les quantitats percebudes i l'exigència dels interessos de demora des del moment del pagament de la subvenció, d'acord amb el que disposa la Llei 38/2003, de 17 de novembre, General de Subvencions.
2. A més, si del certificat firmat per la intervenció de l'entitat local per a la justificació final, es deduïx que no coincidix amb l'establit inicialment, es minorarà la subvenció i, en tot cas, es reintegraran les quantitats percebudes i no utilitzades en els programes per a les quals es van sol·licitar les esmentades subvencions.
3. Quant a les facultats de minoració o facultat de deixar sense efecte les corresponents subvencions, caldrà ajustar-se al que disposa la corresponent resolució per la qual es deleguen competències en matèria de contractació administrativa i gestió econòmica pressupostària.
4. El procediment s'iniciarà d'ofici com a conseqüència de la iniciativa pròpia de l'òrgan competent, d'ordre superior, de petició raonada d'altres òrgans que tinguen atribuïdes o no facultats d'inspecció en la matèria, o de la formulació d'una denúncia.
5. En la tramitació del procediment es garantirà, en tot cas, el dret de l'entitat local interessada a l'audiència.
6. El termini màxim per a resoldre i notificar la resolució procedent serà de sis mesos des de la data d'incoació de l'expedient de revocació o de minoració.
7. Les quantitats que es reintegren tindran consideració d'ingrés de dret públic als efectes del procediment aplicable per a la cobrança.
8. Si es produïx un excés en la despesa realitzada per l'entitat local, esta no tindrà dret a la part corresponent que excedisca de l'import de l'ajuda concedida, encara que, es justifique documentalment la diferència de la despesa realitzada.
Dèsset. Acceptació de les bases
La participació en esta convocatòria implica l'acceptació de les bases que la regulen.
Díhuit. Impugnació de les bases
Contra les bases d'esta convocatòria podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici de la possibilitat d'interposar qualsevol altre recurs que es crega oportú.